**Steaua de zăpadă**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Femeia mi se culcă pe toate sentimentele,

cu trupul despletit de sălcii pe ape

îndepărtează furtuna.

Face noaptea de nerecunoscut,

alungă hainele dincolo de inimă,

privim dragostea cum levitează fără obiect,

cum se pierde în ochii fascinaţi.

Când bate la ferestre lumina dimineţii

nu mai suntem aceiaşi,

trăiam într-o altă lume imaginară

cu zădărnicia în braţe.

Căutăm la nesfârşit

steaua de zăpadă,

ea s-a topit fără să ajungem la ea.